43e3
मॉब लिंचिंग के विरोध में पीएम को लिखे गए 49 हस्तियों के हस्ताक्षर वाले पत्र के समर्थन में खड़े होने वाले लेखक-कलाकारों व अन्य बुद्धिजीवियों की संख्या लगातार बढ़ती जा रही है। इंडियन कल्चर फोरम की ओर से शुरू की गई हस्ताक्षर मुहिम में समाचार लिखे जाने तक इनकी संख्या 185 से बढ़कर 1389 तक पहुंच गई है। इनमें लेखिका अरुंधति रॉय, प्रताप भानु मेहता, असगर वजाहत, मकरंद साठे, राजेश जोशी, अर्शिया सत्तार, सुनील शानबाग, पंकज बिष्ट; कलाकार अतुल डोडिया, पुष्पमाला एन, अनीता दूबे, सुदर्शन शेट्टी, राम रहमान; शिक्षाविद् डीएन झा, उत्सा पटनायक, केएम श्रीमाली, कुमकुम रॉय, राजन गुरुकुल; पत्रकार हरीश खरे,
21e3
पार्वती मेनन और टीके राजलक्ष्मी और सांस्कृतिक समाज से संजना कपूर और जौहर सिरकार जैसे अन्य लोग शामिल हैं।
सभी हस्ताक्षरकर्ताओं की ओर से के.सच्चिदानंदन और गीता हरिहरन ने प्रेस विज्ञप्ति जारी करते हुए कहा कि सभी हस्ताक्षरकर्ताओं ने एक साथ राजद्रोह के कानून और अदालतों के दुरुपयोग पर चिंता जताते हुए 49 हस्तियों पर की गई एफआईआर की निंदा की है। कहा गया है कि नागरिक हमारे देश में हिंसा और असमानता के विभिन्न रूपों के बारे में अपनी चिंता व्यक्त करने का हर अधिकार रखते हैं।
आपको बता दें कि इस खुले पत्र को हिंदी, अंग्रेज़ी और मलयालम के बाद अब तमिल और उर्दू में भी जारी किया गया है। आगे इसे अन्य भाषाओं में भी जारी किया जाएगा।
smo_Latn hin_Deva smo_Latn awa_Deva hin_Deva hin_Deva